923ff7270fb1cd0b2ba34dd49df5a82b
opsigelse af lejer ved salg
boligportal.dk
2021.25
en udbredt misforståelse er, at udlejer kan opsige lejer ved salg af lejemålet. udlejer kan ikke opsige lejer ved salg af boligen. ønsker udlejer at sælge boligen, så skal boligen sælges med lejer – og det kan være svært.

 

i tilfælde af, at udlejer på et tidspunkt får lyst til at sælge boligen med den nuværende lejer, er det derfor særligt vigtigt, at udlejer har udarbejdet en god **[lejekontrakt](http://www.boligportal.dk/boligadministration/lejekontrakt/)** og detaljeret **[flytterapport](http://www.boligportal.dk/boligadministration/digital-flytterapport/)**ved indflytning. det sikrer nemlig køber og ny udlejer mod at miste mange penge ved lejers fraflytning.


f068a37ce0ecce9f7e03ac3e2989235b
opsigelse af lejer i hus
boligportal.dk
2021.25
ønsker udlejer af et hus at opsige lejer, så er det som sagt muligt, hvis udlejer boede i huset forinden udlejning og selv ønsker at bebo lejemålet efterfølgende. vil udlejer opsige lejer af et hus, fordi udlejer selv ønsker at bo i huset, så skal varslingen om lejers opsigelse ske med 1 års varsel.

 

udlejes en beboelseslejlighed som en del af udlejers hus, hvor udlejer selv bor, så skal lejer ligeledes informeres om opsigelse med mindst 1 års varsel.

 

det er derfor vigtigt, at udlejer er forberedt på fremtiden, da det ikke er muligt at opsige lejer i et hus med kort varsel. i denne situation bruger udlejere derfor ofte [**tidsbegrænsede lejeaftaler**](https://www.boligportal.dk/blog/boligudlejning/tidsbegraenset-lejekontrakt/), da det gør det lettere for udlejer at overtage huset igen.


f35cbffbdaf09316efa3174682074304
opsigelse af lejer i værelse
boligportal.dk
2021.25
udlejes et værelse i en ejer- eller andelsbolig, så skal lejer opsiges med 1 måneds varsel. dette gælder både i lejligheder og i huse, som er enten helt eller delvist ejet af udlejer. det vil sige, at der også kun er 1 måneds varsel for opsigelse af lejer, hvis lejer bor i et værelse i udlejers hus.

 

er der tale om udlejning af et værelse i en lejebolig, så kaldes det fremleje, og så gælder der 1 års opsigelsesvarsel for udlejer og 3 måneders opsigelse for lejer.


3fce91072011a22f367282d743ad59d0
opsigelse af lejemål med flere lejere
boligportal.dk
2021.25
uanset, om der er en eller flere lejere i et lejemål, så gælder reglerne for opsigelse af lejer som ovenstående. når en lejeaftale opsiges, så gælder det alle lejere i lejemålet – om de står på lejekontrakten eller ikke.

 

[læs om flere lejere på én lejekontrakt](https://www.boligportal.dk/blog/lejeloven/to-paa-lejekontrakt-og-den-ene-flytter/)  
 

indimellem bor der lejere i et lejemål, som ikke står på lejekontrakten, men disse lejere er altså stadig omfattet af reglerne for opsigelse. dette skyldes, at det ikke altid er udlejers skyld, at nogle lejere ikke står på lejekontrakten, da det bl.a. kan skyldes, at lejer har fået en kæreste, at én roomie er flyttet ud og en ny ind eller lignende – og dette sker ofte, uden at lejer informerer udlejer om ændringen.

 

[sådan gør du, når der sker ændring i lejere](https://www.boligportal.dk/blog/lejeloven/allonge/)  
